b"\n_START_ARTICLE_\nBiarritz olympique Pays Basque\n_START_SECTION_\nEl club\n_START_PARAGRAPH_\nEl rugbi va apar\xc3\xa8ixer al Pa\xc3\xads Basc a finals del segle XIX, amb l'arribada el 1897 a l'institut de Baiona d'un land\xc3\xa8s de 20 anys qui va encomanar als seus companys el football-rugby, que ell mateix havia descobert a Bordeus. Aquest primer grup va encomanar l'afici\xc3\xb3 als seus col\xc2\xb7legues de Biarritz, provocant la creaci\xc3\xb3 del Biarritz-Sporting-Club i de l'\xc2\xabAmicale des anciens de Jules-Ferry\xc2\xbb (fundat el 1898). El 1902 l'Amicale va esdevenir \xc2\xabBiarritz Stade\xc2\xbb i, finalment, \xc2\xabBiarritz olympique\xc2\xbb el 26 d'abril de 1913, quan es fusion\xc3\xa0 amb el Biarritz-Sporting-Club._NEWLINE_El 1998, quan el club es consolidava dins l'elit del rugbi franc\xc3\xa8s, va afegir al seu nom les paraules Pays Basque, formant d'aquesta manera el nom actual Biarritz Olympique Pays Basque (BOPB). Aquest canvi perseguia una reafirmaci\xc3\xb3 identit\xc3\xa0ria i promocionar la regi\xc3\xb3 \xe2\x89\xaaestablint una s\xc3\xb2lida i estable relaci\xc3\xb3 entre un determinat estil de joc i pels valors fonamentals que fan la identitat del Pa\xc3\xads Basc\xe2\x89\xab. Aquesta decisi\xc3\xb3 va provocar un retoc de l'escut del club, al qual se li van afegir les paraules Pays Basque en verd sota l'escut."